b'\n_START_ARTICLE_\nMidtsibiriske h\xc3\xb8jslette\n_START_PARAGRAPH_\nDen Midtsibiriske h\xc3\xb8jslette (russisk: \xd0\xa1\xd1\x80\xd0\xb5\xd0\xb4\xd0\xbd\xd0\xb5\xd1\x81\xd0\xb8\xd0\xb1\xd0\xb8\xcc\x81\xd1\x80\xd1\x81\xd0\xba\xd0\xbe\xd0\xb5 \xd0\xbf\xd0\xbb\xd0\xbe\xd1\x81\xd0\xba\xd0\xbe\xd0\xb3\xd0\xbe\xcc\x81\xd1\x80\xd1\x8c\xd0\xb5) er omr\xc3\xa5det mellem floderne Jenisej mod vest og Lena mod \xc3\xb8st. Omr\xc3\xa5det er p\xc3\xa5 mere end 3,5 mio. km\xc2\xb2, hvor det h\xc3\xb8jeste punkt er de 1700 m h\xc3\xb8je Putoran bjerge mod nord._NEWLINE_Klimaet er kontinentalt og mod nord overordentlig koldt om vinteren. Somrene er generelt korte, varme og t\xc3\xb8rre. Det meste af h\xc3\xb8jsletten er d\xc3\xa6kket af vidstrakte n\xc3\xa5leskove \xe2\x80\x93 specielt l\xc3\xa6rk er meget almindelig. Under h\xc3\xb8jsletten ligger betydelige forekomster af kul, jern, guld, diamanter og naturgas.'